钦定古今图书集成/明伦汇编/氏族典/第448卷 > 《廖用贤尚友录》 > 沈君高
## 钦定古今图书集成/明伦汇编/氏族典/第448卷 > 《廖用贤尚友录》 > 沈君高

按《陈书沈君理传》：“君理第六弟君高，字季高，少知名，
性刚直，有吏能。历太子舍人、洗马、中舍人，高宗司空
府从事中郎、廷尉卿。太建元年，东境大水，百姓饥弊，
乃以君高为吴令，寻除卫尉卿，出为南海太守，行广
州事，以女为王妃，固辞不行，复为卫尉卿。八年，诏授
持节都督交广等十八州诸军事。岭南俚獠，世相攻”
伐，君高推心抚御，甚得民和。十年，卒于官。谥曰“祁子。”